ดิฉันเพิ่งถูกหมากัดครั้งแรก รพ.ให้ฉีดวัคซีนพิษสุนัขบ้าชื่อว่า Abhayrab TRC-ID regimen : 22202 ขนาด 0.1 ml 2 จุด เข้าทางผิวหนัง 4 ครั้ง (ไม่ใช่ตัวยาอีกตัวที่ต้องฉีด 5 ครั้ง) โดยยาเข็มหนึ่งจะฉีดที่แขนทั้ง 2 ข้าง โดยกำหนดฉีด day 0,3,7,28 ซึ่งดิฉันฉีดยา เข็มที่ 1-3 ตรงตามวันเรียบร้อย รบกวนสอบถามคุณดังนี้ค่ะ1.ดิฉันมีปัญหาที่เข็มที่ 4 (day 28) กำหนดฉีด 15 สค แต่ถ้าดิฉันว่างไปฉีด 19 สค ซึ่งห่างไปถึง 4 วันจะเป็นไรไหมคะ2. ถ้าเข็มที่ 4 ไม่สะดวกตามวันนัด (day 28) 15 สค จะไปฉีด 13 สค จะดีกว่าไหมคะ คือก่อนกำหนด 2 วัน3. ได้ยินว่าเข็มที่ 1-3 ใช้เพื่อป้องกันโรค และเข็มที่ 4 เป็นการฉีดกระตุ้นใช่ไหมคะ4. การฉีดเข้าทางผิวหนัง จะเจ็บปวดมากกว่าการฉีดทางกล้ามเนื้อใช่ไหมคะ5. ทำไมพยาบาลคนเดียวกันฉีดครั้งหนึ่งเจ็บมากจนตรงที่ฉีด มีอาการบวมไปหลายวัน ส่วนอีกครั้งไม่เจ็บเท่าไร และตรงที่ฉีดไม่บวมเลย ยาจะเข้าไปใต้ผิวหนังเหมือนกันไหมคะ6. เช็คแล้วเมื่อครบ 10 วันหลังโดนกัด หมาไม่มีอาการอะไร แปลว่า ฉีดแค่ เข็ม 1-3 ก็ได้จริงหรือป่าวคะ7. เข็มที่ 4 ปกติจะฉีดช้า / เร็ว กว่าวันที่กำหนดได้กี่วันคะ
สวัสดีค่ะ ขอตอบคำถามตามข้อ ดังนี้ค่ะ1. การฉีดวัคซีนในช่วง 3 เข็มแรกนั้น ควรต้องฉีดตรงตามกำหนดนัด เพราะจะเป็นการสร้างภูมิคุ้มกันให้เกิดขึ้นในร่างกายเรา ส่วนวัคซีนเข็มที่ 4 หรือ 5 (สำหรับการฉีดแบบเข้ากล้ามเนื้อ) จะเป็นการกระตุ้นภูมิคุ้มกัน ดังนั้น สามารถที่จะฉีดเลยกำหนดได้ โดนหากเลยไป 4 วัน ก็ยังสามารถที่จะไปฉีดได้ค่ะ2. การไปฉีดก่อนกำหนดนั้น ไม่แนะนำ เพราะจะทำให้การกระตุ้นภูมิคุ้มกัน เกิดได้ไม่ดีเท่าที่ควร3. ตามคำอธิบายในข้อ 1 ค่ะ4. การฉีดเข้าใต้ผิวหนัง อาจรู้สึกเจ็บปวดมากกว่า เพราะเส้นประสาทรับความรู้สึกมีมากกว่า แต่ทั้งนี้ ก็ขึ้นกับเทคนิคในการฉีดของแต่ละคนด้วยค่ะ5. เนื่องจากเทคนิคในการฉีดของแต่ละคนอาจไม่เหมือนกัน และบริเวณที่ฉีดอาจไม่ใช่ตำแหน่งตรงจุดเดียวกัน อาการเจ็บที่เกิดขึ้นในแต่ละครั้งจึงอาจไม่เท่ากัน อย่างไรก็ตาม เมื่อฉีดแล้ว ผิวหนังควรมีการบวมนูนเป็นจุดขึ้นให้เห็นค่ะ6. หากผ่านไป 10 วัน สุนัขไม่มีอาการอะไรผิดปกติ แสดงว่าสุนัขไม่ได้เป้นโรคพิษสุนัขบ้า และอาจไม่จำเป็นต้องไปฉีดเข็มที่ 4 ก็ได้ค่ะ7. จริงๆ แล้ว ก็ควรฉีดให้ตรงตามกำหนดนัด หากจะล่าช้าก็ควรอยู่ในช่วง 2-3 วัน แต่หากเป็นเข็มที่ 4 หากช้ากว่านั้น ก็สามารถทำได้ แต่ไม่มีกำหนดแน่นอนกว่า ไม่ควรนานเกินเท่าไหร่ค่ะ